Hamad Kama Piah

Tan Sri Dato' Sri Dr. Hamad Kama Piah bin Che Othman (lahir 17 Jun 1951) ialah seorang eksekutif perniagaan dan tokoh korporat Malaysia. Beliau merupakan Ketua Pegawai Eksekutif dan Presiden Kumpulan Permodalan Nasional Berhad (PNB) dari 1997 hingga 2016.Adela Megan Willy (15 September 2016). Hamad Kama Piah to retire as PNB president and CEO The Edge Markets. Dicapai pada 15 September 2016. Sejak 1 Januari 2017, beliau memegang jawatan sebagai pengerusi UMW Holdings.M. Hafidz Mahpar (30 Disember 2016). Former PNB CEO Hamad Kama Piah appointed as UMW group chairman The Star Online. Dicapai pada 1 Januari 2017.

Selain itu, beliau pernah terpilih sebagai Tokoh Ahli Perniagaan 2011 oleh Akademi Pengurusan Asia (AAM) dan Universiti Sains Malaysia (USM).

Anugerah

Tokoh Ahli Perniagaan 2011
Beliau menerima hadiah itu daripada Presiden AAM Zamri Ahmad dan Naib Canselor USM Datuk Omar Osman pada 14 Oktober 2011. Beliau turut menyampaikan ucaptama bertajuk "Transforming Asian Business Through Innovation for a Sustainable Tomorrow". Hamad Kama Piah membawa PNB setanding syarikat-syarikat berkaitan kerajaan (GLC) yang lain seperti Petronas dan Khazanah Nasional. Beliau mempamerkan ciri-ciri kepimpinan yang berkarisma dan berwibawa dalam bidang akademik dan industri.

Tokoh perniagaan lain yang turut menerima anugerah ialah Naib Canselor Universiti Antarabangsa Albukhary, Tan Sri Dzulkifli Abdul Razak; Pengarah Urusan Texchem Corporation Brian Tan; dan Pengarah Urusan Seletra Industries Tahiruddin Tun Hamdan.

Penerima anugerah itu sebelum ini ialah Tan Sri Bek Nielsen dari United Plantations; Tan Sri Fumihiko Konishi (Texchem Corporation); Datuk Jamaluddin Ibrahim (Maxis); Datuk Sri Ahmad Farid Ridzuan (Media Prima); dan Datuk Seri Eleena Azlan Shah (Gamuda Berhad). AAM ialah sebuah badan bukan kerajaan yang berpusat di USM sejak tahun 1994.Tan Sri Hamad Kama Piah Dipilih Tokoh Ahli Perniagaan 2011 AAM/USM mStar Online (14 Oktober 2011). Dicapai pada 15 Oktober 2011.

Ijazah kehormat
Hamad Kama Piah dianugerahkan ijazah kehormat Doktor Falsafah (Keusahawanan) (PhD) oleh Universiti Malaysia Kelantan pada 19 Oktober 2019.Adila Sharrini Wahid (19 Oktober 2019). Hamad Kama Piah dianugerah Ijazah Kehormat Doktor Falsafah UMK Sinar Harian. Dicapai pada 2 Jun 2020. Hamad Kama Piah memiliki Sarjana Falsafah dari Universiti Swansea, United Kingdom. Sebelum ini beliau menerima Anugerah Ijazah Kehormat Doktor Falsafah dalam Pengurusan Perniagaan Universiti Tenaga Nasional Malaysia seterusnya dalam bidang Ekonomi dan Pengurusan Muamalat Universiti Sains Islam Malaysia dan dalam bidang Kewangan dan Pelaburan daripada Universiti Management and Science Malaysia.

Kesusasteraan
Hamad Kama Piah ialah seorang yang menghargai seni kesusasteraan. Beliau menggunakan nama penanya R Hamkama dalam menghasilkan karya sastera. Antara karya beliau ialah "Cinta Adalah Pengertian Terasing" (1974), antologi puisi "aaa" (1976), "Memoir... Satu Perjalanan" (2011), "Sinar Bintang Berdua" (2016), "Sajak LXV" (2017), "Ketika Kita Terus Bercerita" (2019), "Kumpulan Puisi: Hak" (2021) dan "Puisi Ganjil: SaTU!" (2023).

Lihat juga
 Permodalan Nasional Berhad
 UMW Holdings

Rujukan

Kategori:Orang Malaysia berketurunan Melayu
Kategori:Muslim Malaysia
Kategori:Ahli perniagaan Malaysia
Kategori:Eksekutif perniagaan Malaysia
Kategori:Penerima Darjah Seri Paduka Jiwa Mahkota Kelantan